- Povedali ste niečo, rabín? - Len sa modlím.
- Na toto existuje modlitba? - To na všetko, Sophie.
Takže aj na záchranu synagógy pred zrútením sa do oceánu.
- Rabín Zucker. - Ahoj.
Tadiaľto.
Deti. Dobrý nápad, reverend.
Ďakujeme pekne, reverend. Bolo to nádherné.
Vďaka.
Len vy dvaja?
Žiadni hudobníci? Ani hologramy?
Virtuálna realita? Rozšírená realita? Koláče?
Len my dvaja.
ÚRAD PRE ZNIŽOVANIE HLADINY MORA
Práca na synagóge Izrael začala pred sto rokmi.
Vystavali ju z nádeje a viery.
Do južnej Floridy prišli pozostalí, ktorí prežili holokaust,
a s každou položenou tehlou vyhlasovali: „Toto je náš domov, patríme sem.“
Chápem, že nemôžeme zachrániť každú budovu.
Preto tu teraz stojím
s nádejou, že Úrad pre znižovanie hladiny mora
priaznivo ohodnotí našu žiadosť o záchranu.
ZÓNA ZÁPLAV PREDPOVEĎ ZVÝŠENIA HLADINY
Ako človek, ktorý verí v moc fyzickej prítomnosti,
som vďačný, že tu pred vami môžem stáť.
CELOSVETOVÁ ZMENA TEPLOTY + 1,83 °C
ZVÝŠENIE MORSKEJ HLADINY ZA TOTO STOROČIE + 38,61 CM
EXTRAPOLÁCIE
URČENÉ NA ZÁNIK
Boli priamo tu, doriti.
Bol som na konferencii CRISPR, prišiel som domov, potom...
Alpha, kde mám kľúče?
Nastavenia súkromia boli upravené, aby nestopovali kľúče.
Fajn, tak sa poser, Alpha.
Mohol by si sa pomodliť k Bohu.
Alpha, vie Boh, kde má otec kľúče?
Alpha nehovorí za hypotetické božstvá.
Gabby, dónde está mis „llavas“?
„Llaves“, zlatko. Ale lepšie ako včera.
Písali, že si ich máme obuť.
Napísali aj kde mám kľúče?
Možno ti ich Boh ukryl, lebo nechce vidieť tvoj ksicht.
Stačilo, jasné?
Tvoji starkí chrám Izrael zbožňujú.
Ja som mala rada Emanu-El.
Emanu-El sa pre nás teraz nehodí.
Lebo ľudia tam vedia, čo si urobil mame?
- Prečo hovoríš také veci? - Myslíš pravdivé?
Tu sú.
Obuj si tie čižmy, maličká. A sadaj do auta.
Je čas otázok.
SYNAGÓGA IZRAEL
My židia sme vždy považovali otáznik
za naše obľúbené interpunkčné znamienko.
A teraz, na začiatku Paschy,
obnovujeme svoju ochotu klásť otázky svetu okolo nás.
Počas našich životov sme našli liek na rakovinu.
Ľudstvo pristálo na Marse.
Napriek mnohým útokom zvnútra,
americká demokracia stále žije, hoci bez Texasu.
Tento rok mnohým uvarí jedlá na Paschu slnečná energia.
Avšak, po každej odpovedi sa vynorí ďalšia otázka.
Miami sa nám doslova mení pod nohami.
Každý štvrtý deň je naše mesto zaplavené.
Pre mnohých z nás je to exodus.
Pre iných je to čas bojovať za svoje domovy.
Áno. Pravda.
Ja mám tento rok jednoduchú modlitbu:
nech naši lídri v Tallahassee zachránia túto budovu,
aby sme sa na budúci rok opäť stretli tu, v Miami.
Pripomínam, že s mamou tento týždeň usporiadame
seder pre ľudí, ktorí kvôli klíme stratili domovy. Priamo tu, v synagóge.
Už to bude piaty rok.
Všetci ste pozvaní.
Bohoslužbu ukončíme modlitbou mieru.
Prosím, vstaňte.
Viete, otec vždy hovorieval,
že Dr. Klubeck je najlepší ortopéd na južnej Floride.
Fakt.
A Dahlia, veľmi vám ďakujem za vašu pomoc so sadením stromu.
Nuž, komu sa chce odísť?
Ale nemôžeme čakať, kým sa vyrieši ten zmätok s určovaním zón.
Hej.
- Držte sa. - Aj vy.
- Budete nám chýbať. - Vďaka.
Moja rodina nikdy neodíde.
Prišli by sme si vás vypočuť, aj keby sme museli celý čas šliapať vodu.
To je... To je útecha.
Úplne si to viem predstaviť.
- Šabat šalom. - Šabat šalom.
Ach, áno.
Vďaka.
Rabín. Harris Goldblatt.
Ach, áno, samozrejme.
- A Gabriela. - Dobrý deň.
- Davidov syn. - Áno.
A toto je moja dcéra Alana.
Alana. Rád vás spoznávam. Vitajte v synagóge Izrael.
Moja asistentka Sophie.
- Vitajte. - Dobrý.
Áno, potrebovali sme zmenu.
Šabat šalom, rabín.
- Bolo to správne? - Áno, úplne, Gabriela.
Naozaj si myslíte, že sa tu všetci zídeme na budúcu Paschu?
Samozrejme.
Prečo? Neveríte vede?
Alana sa s vami chce pozhovárať o svojej batmicve.
Pripravovala sa v synagóge Emanu-El, ale...
Sme uprostred posratej apokalypsy.
- Boha fakt zaujíma batmicva? - Alana.
Mňa zaujíma.
A podľa mňa aj Boha.
Rabín, čakajú na vás.
Áno, samozrejme.
Morská hladina zjavne nedodržiava sabat.
Ospravedlňte ma.
Dovidenia. Šabat šalom.
To vážne, Alana? Naozaj?
Ak treba, postaráme sa o to.
Presne.
Prepáčte.
Vítal som v spoločenstve vášho syna.
Spoznali ste našu malú Alanu?
- Je taká vážna. - Áno. To teda.
Viním jej matku. Tvrdohlavá žena. Mala ostať v Izraeli.
Varoval som ho, nech si ju neberie.
Alane podľa mňa chýbajú roky, ktoré v detstve strávila v Haife.
Viete, povedala mi, že je občiankou sveta.
Podľa mňa je to veľmi milé. Veľmi kozmopolitné.
Áno. Nuž, ale voda vo svätyni už nie je veľmi milá.
- Musíme to vyriešiť... - Správne.
...inak príde pleseň a stavebné škody.
- Máme dve ponuky. - Áno.
Odporúčam Kustom.
Wagner a United. Minule to robili ľudia z United.
- Vraj máme čerpadlá zaviesť natrvalo... - Kto...
- ...lebo sa to bude opakovať. - Kto je najlacnejší?
Vyskúšajte Kustom.
Skrátka choďte za Kustom, ako povedal muž, a vôbec tu nemusíme byť.
- Nie, Wagner. - Všetko... Ježiši.
Čerpadlá sú drahé
a nemusíme vyhadzovať peniaze len pre prípad.
Čerpadlá to zvládnu.
Viem, že nemáme prostriedky.
Keď ľudia odídu, dary si vezmú so sebou.
Ale aj tak sa musíme zamyslieť nad budúcnosťou.
Viete, že máme budúcnosť? Isto?
Viete niečo?
Z tej prezentácie mám dobrý pocit.
Hej, veľmi dobrý.
Chrám Izrael robí pre Miami mnoho. Zaslúžime si ostať.
Nuž...
- ...keby sme ho opravili... - Wagner.
- Kustom. - Kustom...
SKONTROLUJTE FILTER
Prepáčte, rabín?
Alana. Kde máš otca?
Povedala som mu, že ma bolí žalúdok.
Asi si myslí, že mám poruchu príjmu potravy.
- A máš? - Myslíte, že na nás Boh dozerá?
Áno.
Teda, asi nie doslova, ale my musíme dozerať jeden na druhého.
Jasné. Na to som sa nepýtala.
Myslíte si, že záplavy sú trestom za naše správanie?
Aké správanie máš na mysli?
Všetko.
- Prečo by nám to Boh inak robil? - Čo?
Zvyšovanie morskej hladiny, suchá, utečenci, choroby.
Hnevá sa. Určite.
Ak nás Boh stvoril na svoj obraz, prečo sme takí nahovno?
Alebo sme sa tak vyvinuli?
Nuž, podľa mňa máme všetci na výber, či budeme nahovno a či nie.
V Tóre sa píše, že Boh je milostivý a milosrdný,
že je v hneve pomalý a že oplýva stálou láskou.
Mama sa naštvala, že otec začal kefovať Gabrielu,
tak sa predávkovala liekmi od bolesti a teraz je na odvykačke.
A je závislá od tých úpravách od CRISPR. Koža, zadok.
Márnivosť je smrteľný hriech.
No, židia vlastne nemajú smrteľné hriechy. Len hriechy.
A máme aj odpustenie.
Otec stavia Little Haiti,
a keďže sú vyššie postavené miesta hodnotné,
vykúpili všetky byty a predávajú ich milionárom.
Odpustí mu Boh za to...
Alana?
Tak tu si. Povedala si, že ideš na záchod.
Klamala som. Naučil si ma to ty.
Nie si hrdý?
Prepáčte. Alana toho má teraz veľa.
Ja som si náš rozhovor užíval.
Ak sa budeš chcieť porozprávať, vieš, kde ma nájdeš.
Alana.
Rozhodol si sa pre klezmer alebo pre Princa?
Prince sa na to veľmi nehodil, mami.
Prince sa hodí na všetko, Marshall.
- No... - „Soft and Wet“? „Purple Rain“?
Mami, to nie sú piesne o klíme.
Pustil som klezmer a k tomu čiernobiele fotky.
Zo svätyne je bazén.
- Všetci odchádzajú. - Nie, nie. Všetci nie, mami.
A musíme tu byť pre tých, ktorí ostávajú.
A nielen pre veriacich. Staráme sa o všetkých.
Ty by si si mal nájsť niekoho, kto sa postará o teba.
Čo sa stalo s tou Emily? Veľmi sa mi páčila.
Myslím, že sa presťahovala do komúny v Alberte.
Mala veľmi hrejivý úsmev.
- Možno v Alberte potrebujú rabína? - Mami, toto je Miami.
Nenechajú chrám len tak zmiznúť.
Alpha, koľko bude tento rok klimatických utečencov?
Predpoklad na rok 2047 je 23 miliónov klimatických utečencov.
Alpha, koľko obyvateľov má Miami?
Miami má 803 935 obyvateľov.
A koľko z nich stojí za to zachrániť?
Na takú kalkuláciu nemám vybavenie.
- Môžem vojsť? - Som nahá.
Chcel som ti zaželať dobrú noc.
Díky, oci. To všetko napraví.
22. APRÍLA DEŇ ZEME
POVEDZTE PRAVDU
Prišla ponuka z Kustom, a je rozhodne najnižšia.
A David Goldblatt chcel vedieť o rozhodnutí vyčlenení synagógy.
A počuli sme už niečo?
Nemal nám štát dať vedieť tento týždeň?
Nuž, práve ohlásili, že zachránia kostol baptistov,
hotel Fontainebleu a psiu dostihovú dráhu v Hialeah.
Čakáme na ďalšie správy.
- Pán Zucker? - Sophie, prišla sestra.
- Dr. Shah vás prijme. - Neskôr.
Existuje stará pieseň od skupiny Clash. „Should I stay or should I go.“
Poznáte ju?
Zlatko, povedať mi musíš Či mám ostať a či odísť
Ak povieš, že moja si
Doktor, to je na mňa asi príliš staré.
Faktom je, že riziko sa zvyšuje.
Prichádza leto a sezóna komárov. Dni krajného tepla sú pre mozog stresor.
A pri anamnéze vašej matky je pre ňu Miami nebezpečné.
Nebezpečné je to všade. No tak.
Hurikánová sezóna bude vraj tento rok najhoršia v dejinách.
Mesiac sa kolíše, akoby sa nechumelilo.
Kolíše sa. A robil to už od samého začiatku.
- Hej. - Horší sa to.
- Nemôže... Ahoj. - Predpokladám, že ti to doktor povedal?
Áno, mami, povedal. Naozaj to chceš?
Chcem?
Svet už nezaujíma, čo chcem.
Svet sa stará len sám o seba.
Zbožňuješ to tu.
Zbožňuješ madžong a kraby s mäkkým pancierom.
Tie teraz v Duluthe varia z karfiolu.
Vďaka, doktor.
- A Dr. Shaha. Je tu. - Vlastne sa sťahujem do Milwaukee.
Vzal som ponuku na relokáciu.
Nebola zlá. Môžem vám poskytnúť detaily.
Ako bonus prihodili pušku.
Nie. Vidíš... Snáď sa nechceš presťahovať niekam,
- kde ti ako bonus dajú pušku... - Všetci moji priatelia sa sťahujú.
Buď do Milwaukee, do Duluthu alebo na cintorín.
Vaša matka má vraj sestru v Chicagu.
Ja že ju neznášaš.
Na nenávisť je príliš teplo, Marshall.
Je lepšie odísť prvým člnom, ako tým, čo nikdy nezdvihne kotvy.
- Mám ísť s tebou? - Ach, zlatko. To nemôžeš.
Ľudia ťa tu potrebujú. Zbožňujú ťa.
Čo to jednostaj hovoríš?
- „Utešuj sužovaných a...“ - „A sužuj pohodlných.“ Áno.
Presne.
Duchovný zdravotník,
ktorý ľudí zachraňuje pred utopením v zmätku a zúfalstve.
Opustil si Izrael, aby si sa o mňa staral.
Možno sa tým, že odídem z Miami...
sa teraz starám ja o teba.
17. jún 2047.
Dnešná predpoveď počasia pre Miami: polooblačno
s najvyššími teplotami 33 °C a 70% vlhkosťou.
Nezabudnite, že tieto oblasti sú uzavreté kvôli záplavám:
Ocean Drive južne od 5. ulice,
Coral Way medzi 22. ulicou a I-95.
Takisto ostávajú uzavreté aj South Beach a Virginia Key.
Asi potrebujem nový dátum na batmicvu.
Nejaký Max Borenstein má môj,
aj keď som sa už naučila úsek z Tóry na ten deň. Príbeh o Noemovi.
Áno, áno. S Maxom na ňom pracujeme.
Príbeh o Noemovi a Božej zmluve.
- Zbožňujem ho. - Hej, je to nádherný príbeh o obnove.
Aj tak sa na to dá pozerať.
Nepresunul by Max svoju barmicvu na iný deň?
Asi by som mohla otca donútiť, aby mu za to zaplatil,
ak sľúbim, že už nebudem Gabriele skrývať antikoncepciu.
Ako by si sa cítila, keby som na to pristúpil?
Ako by ste sa cítili vy?
Čo keby sme ti našli nový dátum...
a novú časť z Tóry?
Asi niečo z neskoršej knihy Genezis.
O čom?
Je to o čase veľkej korupcie a súdu,
o tom, že trest musí zodpovedať zločinu.
Voláme to „middah keneged middah“.
Neuveríš, ale na svojej barmicve som mal ten istý úsek.
A tento ešte nik nemá?
Gorinovci uzavreli relokačnú dohodu a sťahujú sa do Winnipegu,
takže, ak by si mala záujem, ten dátum je voľný.
Rabín, prišlo to. Od štátu.
Nuž, Alana, prečítaj si to a uvidíš, či ťa to osloví.
- Sophie, ak môžeš... - Áno.
- Tak poď... - Dobrý.
Ach, to je nádherný...
Veľmi mimoriadna časť.
Vieš, že rabín ju mal...
Rabín Zucker, s ľútosťou vám oznamujeme,
že Úrad štátu Florida pre znižovanie hladiny mora
momentálne nezaradil synagógu Izrael ako kandidáta na zachovanie.
Ak veríte, že toto rozhodnutie je nesprávne...
Došľaka.
Prepáčte. Nevedela som, že tu niekto je.
- A vy ste? - Julia. Inštalatérka.
Marshall. Rabín.
Naozaj? Rabína som vlastne ešte nikdy nestretla.
Nechcela som prerušiť váš rozhovor s Bohom.
No, Boh vám na začiatok mohol vybrať lepšieho rabína.
Nuž, rozmýšľam, či Boh vie,
kam mám umiestniť snímač vlhkosti čerpadiel.
Možno tam do tej skrinky?
Tam uchovávame Tóru.
Ak sa dotkne zeme, budem sa musieť 40 dní postiť,
takže to vlastne nie je skrinka.
Smiem sa pozrieť?
Táto Tóra prežila požiar v Izraeli.
Lesný požiar pri utečeneckom tábore.
Dostal som ju v deň, keď som sa stal rabínom.
Čo sa v nej píše?
Všetko, čo potrebujete, aby ste žili bezúhonným, napĺňajúcim životom.
A žijete?
Prosím?
Napĺňajúci život.
Všetci dvakrát ponoríme petržlen do slanej vody.
Ťažko nemyslieť na oceán. To my sa ponárame.
Štyri dni do týždňa.
Ešte jedna otázka.
- Ja že sú tri. - Hej.
V knihe píšu štyri.
Preto sa to volá „štyri otázky“, Gabriela.
Oci, nebuď blbý.
Nie je blbý. Len ju chcel niečo naučiť.
Mami, ak v každej vete používaš niečie meno,
tak potom, mami, si blbá.
Vypočujme si štvrtú otázku, Alana. Počúvam.
„Ostatné dni jeme pokrmy rôznymi spôsobmi.
Prečo v tento večer sedíme okolo stola a opierame sa?“
Chceš odpovedať?
Ach, áno.
„Táto otázka čerpá zo starovekého Ríma, keď bohatí ľudia jedávali
poležiačky na pohovke, opierali sa o jeden lakeť
a nechávali sa kŕmiť sluhami a otrokmi.
Náš ľud takéto uvoľnené jedenie
pokladal za znak slobody a prosperity,
preto sa počas sederu opierame na stranu.
Pripomíname si tým obdobie, keď náš ľud túžil po slobode.“
Odmietam sa oprieť.
Prečo, chrobáčik? Čo?
Pretože tu v Miami je mnoho ľudí,
ktorí pracujú za mzdy, ktoré ich udržujú pod hranicou chudoby,
aby ostatní mohli hrať golf.
A iní sa nadrú,
aby sa dokázali postarať o svoje dcéry, rodičov a exmanželky,
ale aj tak im to deň čo deň vo vlastnom dome vyčítajú,
a to len preto, že si skrátka trúfajú v živote uspieť.
Mám ďalšiu otázku.
Sú iba štyri a tie si zvládla. Teraz jedzme.
Opýtam sa ju.
Prečo nám to Boh robí?
To je moja otázka.
Čo robí? Čo... Čo nám Boh robí?
Robíš si srandu, oci?
Vidíš vôbec, čo sa okolo teba deje?
Či...
- Ach, srdiečko. - Alana.
- Alana, zlatko. - Nie, nie. Sadni si.
Alana.
Páčilo sa mi to o ľuďoch v Miami.
- Tá empatia. - Čo?
Nie si rád, že si mal syna?
Hej.
Všetci si naplňme poháre.
Podáte mi svoj, rabín?
Nech sa páči.
Isabel?
Poďme na tú časť o desiatich ranách.
Tú časť zbožňujem. Boh na konci vyslobodí otrokov.
Aj keď si s tým dáva pekne načas.
Keď sa radujeme z vyslobodenia od otroctva,
uvedomujeme si, že naša sloboda bola ťažko vydobytá
a že o ňu môžeme kedykoľvek prísť.
Preto si vážme chvíle, ktoré spolu prežívame.
Mohli by byť posledné.
Ešteže to počuli ľudia bez domova. Kriste.
Sophie.
Z pohára vylejeme kvapku vína za všetky rany, ktoré spomenieme.
Krv. Žaby.
Komáre. Ovady.
Mor, vredy, krupobitie,
kobylky, tma, smrť novorodených.
Komáre a kobylky by sme mohli spojiť, nie?
Dáme to na deväť?
Pascha nemá schránku s návrhmi.
Viete čo? Tento rok by som niečo pridal.
Skorumpovaná vláda, kolísanie Mesiaca,
extrémne teplo, stúpajúce more.
- Amen! - Amen.
Viete, rabín, existuje odvolanie.
Takže máme nádej?
Dostali sme sa z Egypta. Vždy existuje nádej.
S láskou spomíname na dar vášho otca,
vďaka ktorému sme si mohli dovoliť tú vitráž.
Áno, otec túto synagógu miloval.
Urobil by čokoľvek, aby ju zachránil.
A aj moja rodina.
Štedrosť Goldblattovcov priniesla úžitok nám všetkým.
Pamätám si, keď ste vystúpili pred radou.
Mal som pochybnosti, ale váš otec ma uistil.
Nie, nechápte ma zle. Som rád, že sme vás zamestnali.
Aj keď sa zdá, že tú prezentáciu ste pekne posrali.
Plánujem sa odvolať. Poprední lídri...
- Odvolanie? Pozrite sa na seba. - ...všetkých vierovyznaní...
Čo, nemal by som sa odvolať?
Viete, prečo zachránili Fontainebleau?
Alebo tú dostihovú dráhu?
Alebo chrám vášho kamoša reverenda McGheeho?
Alebo ktorúkoľvek budovu na Biscayne Boulevard?
Viete prečo?
Tu sme na Floride, rabín. Nie v nebi.
Aby ste mali nohy v suchu, musíte niekomu uliať.
Nechápem, čo navrhujete.
Navrhujem, aby ste zavolali môjmu synovi.
On vie veci rozhýbať, jasné?
- Vy... - Harris je dobrý chlapec, rabín.
Nedá vám zlú radu.
Dobre.
Spýtala sa prečo nám to Boh robí?
Áno, a potom sa zavrela v izbe a počúvala predpoveď počasia.
Čo robí Boh?
To konkrétne nepovedala,
ale vyznelo to ako niečo zlé.
Že Boh má s nami problém. Hlavne so mnou.
Je to len otázka.
Hovorili ste, že otázky sú dobré, či nie?
To áno, ale musia to byť správne otázky.
Môžeš nás s rabínom nachvíľu nechať, zlatko?
Áno. Samozrejme.
Ako...
Odprevadím vás.
Ako vám môžem pomôcť?
Vlastne, rabín, otec hovorí, že ja môžem pomôcť vám.
S tými politikmi.
Nechutná vec.
Verte mi, s tým nechcete mať nič spoločné.
Moja práca sa mi páči viac.
Áno, samozrejme, a ste v nej skvelý.
Viem, že Alane vaša pozornosť prospieva,
a s ňou je to často ťažké.
Nuž, teda, to bolo v jej veku s nami všetkými.
Takisto si vážime prácu, ktorú konáte v našom spoločenstve.
Ste ozajstný ľudomil. Môj otec by vás nazval „mensch“.
„Mensch“. Tak to je najvyššia pocta.
Ale nikomu neprospeje, ak chrám zmizne pod hladinou, rabín.
Nikomu.
Myslím, že na tom sa zhodneme, však?
Nikomu.
Dobre.
Ktorú časť máš ty?
Sodomu a Gomoru.
Čo sa tam stalo?
Boh obe mestá spálil do tla. Totálny masaker.
Zachráni chlapa menom Lót, ale potom mu ženu premení na soľný stĺp,
lebo sa obzrela, či si doma niečo nezabudla.
Drsné.
- Inak, ja som Max. A ty si? - Alana.
Takže ty máš Noemovu zmluvu, však?
„Svoj oblúk umiestňujem v oblakoch,
aby bol znakom zmluvy medzi mnou a zemou.“
Naozaj?
Nehovorí sa tam nič o kvitnutí červených rias v Tampe,
alebo o blednutí koralov v Biscayne Bay?
Ocko musel minulý rok zavrieť svoj podnik s potápaním.
Útesy sú mŕtve.
Mal by si prísť na moju batmicvu.
Plánujem do hĺbky rozobrať hriechy ľudstva
a božiu odplatu.
Mohlo by ťa to zaujímať.
Vďaka. Nedostávam veľa pozvánok.
Alana Goldblattová.
Všimnite si teplotu.
Ešte nie sme ani v polovici storočia a už sme prekonali 1,8 stupňa.
Sezóna hurikánov začínala v auguste. Teraz je to apríl.
Ak Boh rozlomí ľadovec Twaites v Antarktíde...
- Dobre. Takže... To robí Boh? - ...zdvihne sa hladina mora...
Nie je to jeho ľadovec?
Pýtaš sa, prečo nám to Boh robí,
alebo... alebo prečo to nezastaví?
Možno by bolo lepšie spýtať sa: „Prečo to nezastavíme my?“
Však? Áno, veď je to aj náš ľadovec.
Dobre. Máte na to odpoveď?
Veľká mysliteľka Alana Goldblattová raz povedala:
„Možno preto, že ľudia sú nahovno.“
Netreba mi ľanové blúzky. V Chicagu mrzne.
Vezmi len kašmírové.
Dobre. Vieš, mami, aj v Chicagu je niekedy teplo.
Možno by si si ich mala vziať.
Bude mi to tu chýbať.
Hej. Aj ty tu budeš chýbať.
Na novej mape toho už okrem Little Haiti veľa neostalo.
Kiežby tam mohli presunúť synagógu.
Nuž, vlastne mám dôvod domnievať sa,
že náš chrám vyčlenia na zachovanie.
Synagóga Izrael pretrvá.
Balím ti aj ľanové.
Verím, že by si pre záchranu chrámu urobil čokoľvek.
Kedy sa to dozvieš?
Každým dňom.
Alpha, aký trest sa udáva za sprisahanie za účelom podplatenia
verejného činiteľa v štáte Florida?
Úplatkárstvo je zločin druhého stupňa,
ktoré je možné potrestať trestom až 15 rokov väzenia
a pokutou 200 000 $.
Tento zločin je hodnotený na 7 z 10 na stupnici...
Svet sa stará o seba.
Zídeme sa tu na budúcu Paschu?
Čerpadlá treba natrvalo...
Urobil by si čokoľvek.
Bude sa to opakovať.
Tú prezentáciu ste posrali.
- Wagner. - To ja
- pomôžem. - Čerpadlá sú drahé.
Sme na Floride. Aby ste mali nohy v suchu, musíte niekomu uliať.
Spievam si v daždi
Len tak si spievam v daždi
Je to nádherný pocit
Znovu prišla radosť
Smejem sa oblakom Ktoré sa hore mračia
V srdci mám slnko A čakám na lásku
Nech búrkové mračná
Všetkých odoženú
Tak nech len prší Ja som samý úsmev
Vykračujem si ulicou S veselým refrénom
Len tak si spievam Spievam si v daždi
Rabín Zucker,
Úrad pre znižovanie hladiny mora prehodnotil
žiadosť synagógy Izrael o zachovanie
a máme dobré správy.
V týchto dňoch a v tejto dobe
je lákavé rozmýšľať o téme vyvoleného národa.
Na čo sme vyvolení?
Vyvolení...
na prežitie.
S radosťou oznamujem, že náš chrám nebude zničený.
Chválime Pána
za to, že nám zachová náš duchovný domov
a prijímame zodpovednosť, ktorá s tým vyvstáva.
A naším lídrom v Talahassee ďakujeme za toto požehnanie.
NoYeFe-47.
Odporúčam každému, kto ešte nie je zaočkovaný, aby tak urobil,
a stojatú vodu nahlasujte centrám na vyhubenie komárov.
- Rabín? - Áno?
Naozaj náš chrám zachránil Boh, alebo to bol človek? Jeden konkrétny muž?
- Prečo... - Nakŕmite nás a potom nás podrazíte?
- Pardon? - Hanbite sa, rabín.
- Ja... Neviem, čo... - Verili sme vám! Všetci!
Všetci si zaslúžite, čo na vás príde!
- Počkajte. Počkať, čo... - Hej, viete, čo príde?
Sociálka, aby vás odtiaľto vykopla!
Pán Goldblatt, ste v poriadku?
- Čože? - Máte škaredý štípanec.
Nie, nie, to je cysta. Robia sa mi stále.
Môj syn s vami chce hovoriť. Áno?
Dobre.
Do čoho ste ma to namočili?
Víťaz potrebuje porazeného. Tak sa to hovorí v Tóre.
Nie, to nie je Tóra, to je basketbal.
Aby bolo jasné, nevedel som, že zachovanie synagógy
odpíše centrum pre bezdomovcov,
ale štát nemôže zachrániť všetkých, rabín.
Pokiaľ viem, to dokáže iba Boh.
Kam majú všetci tí ľudia ísť?
Nechcem byť sviňa, rabín, ale technicky boli bez domova už predtým.
To môžu byť všade, nie?
Vyhrali sme, rabín. Sústreďte sa na to.
Pomyslite na dobro, ktoré môžete konať, lebo sme v bezpečí.
Alpha, ukáž mi všetok dostupný obsah o Marshallovi Zuckerovi, prosím.
Sociálne médiá, články, rozhovory, nákupy?
Všetko.
Z archívov Alpha social. 17. júla 2037.
Žijeme v čase krízy.
Neďaleko odtiaľto
potrebujú ľudia, ktorí boli environmentálne vysídlení, jedlo a vodu.
A buďte si istí...
- Choď preč. - Ako povedal Elie Wiesel,
- Zlatko, ide o starkého. - „Musíme si vybrať stranu.
Je mŕtvy.
Neutralita pomáha utláčateľom, nie obetiam.“
Povedal, že to bola mazová cysta. Kto na to zomrie?
Mami, podľa doktora to bolo uštipnutie komárom.
- Uštipnutie. - Čo bude ďalej, rabín?
Mor. Záplavy. Horúčavy.
V celej Georgii sú požiare. V Latinskej Amerike je hladomor.
V Indonézii sú vojny.
Ešte stále neveríte, že Boh chce upútať našu pozornosť?
Boh by ju mal mať stále. V dobrých časoch, aj v tých zlých.
Čím bližšie sme k Pánovi, tým bližšie je Pán k nám.
Tak funguje láska.
Alana má pravdu, rabín. Čo sa to deje s naším svetom?
Nuž...
- zomrel človek. - Áno.
Mocný človek.
- Mocný. - Muž, ktorý...
ktorý niečo zmenil.
Nuž...
Ale my všetci zomrieme.
Nie je to tragédia života, len jeho koniec.
Musí skončiť, aby bol vzácny.
Môžem vám povedať iba toľko...
viera niekedy znamená, že musíme napredovať bez odpovedí,
iba s vedomím, že raz prídu.
Časom.
- Prepáčte? - Ustúpte.
- Rozumieš mu? - Harris Goldblatt.
Nemôžete...
Harris Goldblatt, sme z FBI.
Ste zatknutý. Máte právo nevypovedať.
Práve mu zomrel otec.
Žiali.
- Uľahčite to, Harris. - Prepáčte.
Čo sa to tu deje? Ja som tunajší rabín.
- Pán Goldblatt je zadržaný. - Za?
Úplatok verejnému činiteľovi. Sprisahanie za účelom úplatku.
- Harris? - Vydieranie.
- Tomu neverím. - Všetko, čo som urobil, bolo pre teba.
A pre teba.
A pre vás, rabín. Urobil som, čo bolo nutné.
Všetko sa potápa.
A očividne ako jediný z vás viem plávať, doriti.
Čože?
- To nič, zlatko. - Ako to myslíš?
Zastavte ich...
Hurikán Stanley je 41. búrka roku 2047.
K pevnine dorazí tento týždeň ako hurikán štvrtej kategórie.
Prinesie so sebou vietor s rýchlosťou až 240 kilometrov za hodinu,
a prívalové vlny vysoké asi sedem metrov.
Vysoké zrážky povedú k povodniam.
Vyzývame obyvateľov nižšie položených oblastí, aby vyhľadali vyššie polohy.
Dnes, v deň svojej batmicvy, do zhromaždenia vstupuje Alana Goldblatt.
Stáva sa z nej dcéra zmluvy
a stáva sa oficiálne zodpovednou za svoje činy
pred týmto zhromaždením a pred Bohom.
Alana je oddaná študentka a pátra po pravde.
Dnes nám povie
o zničení Sodomy a Gomory.
Kniha Genezis 19.
Všetci viete, že Boh spálil Sodomu a Gomoru do tla.
Zabil 65 000 ľudí. Ale prečo?
Čím si to zaslúžili?
Rabíni hovoria o „middah keneged middah“.
„Trest musí zodpovedať zločinu.“
Boli sebeckí? Boli krutí?
Boli svetskí a chýbala im pokora?
Líšili sa vôbec od nás?
No tak. Mysleli ste si, že vám vaše správanie len tak prejde?
Nie.
Päť dní v týždni zažívame potopy a naše domy stoja na koloch,
pretože toto mesto pláva na telách chudobných.
Nenechajte sa zmiasť.
Rýchlosťou 250 kilometrov za hodinu sa k nám rúti trest štvrtej kategórie
a volá sa Stan, 41. búrka roka.
- Nasrať na zmluvu, hovorí Pán. - Hej. Dobre.
Alana, to asi stačilo.
Boh vyhladí celú planétu a začne odznova.
Koho si vyberie, aby prežil?
Môjho otca očividne nie. Ten podpláca verejných činiteľov.
Nemám čas čakať na Boží súd.
To nič. Urobme si prestávku.
Preto som naňho zavolala polišov.
- Zastaví ju niekto? - Hej.
Alana, to už stačilo.
Pripomínam ti ako dcére zmluvy, že si musíš ctiť svojho otca a matku.
- Mám ja niečo pripomenúť vám? - Pokoj. To nič.
- Alpha, prehraj Marshalla Zuckera... - Pôjdeme dozadu...
...zo 17. júla 2037.
Žijeme v čase krízy.
Neďaleko odtiaľto
potrebujú ľudia, ktorí boli environmentálne vysídlení, jedlo a vodu.
A buďte si istí,
že každý líder, ktorý sa nesnaží to zlepšiť, sa na tom podieľa.
Ako povedal Elie Wiesel: „Musíme si vybrať stranu.
Neutralita pomáha utláčateľom, nie obetiam.“
Ale vy ste z Izraela odišli, však?
Nechali ste tých utečencov, nech sa o seba postarajú.
Netušíš, čím som si v Izraeli prešiel.
- A prečo som odišiel. - Ale aj tu ste sa prizerali,
priamo tu, v Miami,
keď ľudia bez domova, ktorých tak zbožňujete, prišli o príbytok.
- Nevedel som o tom. - Alebo ste nechceli vedieť.
Nemôžete dať výpoveď.
Samozrejme, že môžem. To sa robí, keď potupíte svoju funkciu.
Takže dovolíme 13-ročnému dievčaťu, aby nám hovorila, kým sme?
Možno by ona mala byť rabínom. Aspoň nezapredala ľudí bez domova.
Nechápem, kde je problém. Sme lepšími ľuďmi,
ak bez slova klesneme ku dnu?
Možno mala Alana Goldblattová pravdu. Možno je to Sodoma a Gomora.
Čo to hovoríte, rabín? Nikto sa nezmení na soľný stĺp.
Vyčlenili nás na zachovanie.
Čo... Ako ste povedali, budúci rok v Miami.
Čo doriti?
Takže tvoj otec pôjde do väzenia?
Väzenie v Miami už zatopilo,
takže ho hneď po batmicve previezli hore do Raifordu.
- Takže si vlastne sirota? - Teoreticky nie.
Môj ocko má ešte jeden čln na potápanie. Čoskoro odídeme.
Alpha, kedy dorazí Stanley?
PRISTÁTIE O 20.00
Predpokladané pristátie hurikánu Stanley je o 20.00.
V oblasti mesta Miami sa predpokladá prívalová vlna vysoká až 8 metrov.
A čo prístavná hrádza? Vydrží, však?
Prístavná hrádza v Biscayne Bay
by mala vydržať prívalové vlny do 7,5 metra.
Alana, zlatko, Max už musí ísť.
Asi by si mal ísť.
- Uvidíme sa ešte? - Ktovie?
Nech sa poserú. Zachránil si chrám.
Myslíš, že ostatné náboženstvá nemajú problémy?
Mami.
Tvoj otec by bol teraz na teba taký hrdý.
- Vieš to, však? - Mami, prečo používaš avatara?
Čo je „atabar“?
- Niečo sexuálne? - Je... Nie, nie.
Nemôže ti s tým pomôcť sestra?
Choď naspäť do chrámu a tej Margo Tillmanovej povedz,
že tvoja mama vie, že v letovisku Mar-a-Lago
honila známemu golfistovi.
Nuž, podľa správ sa máme evakuovať,
takže si mala pravdu.
A ja že si duchovný zdravotník.
Ľudia ťa potrebujú teraz.
Ľudia zo synagógy Izrael potrebujú svojho rabína.
Mami, ja už nie som ich rabín.
- Nepočujem. Akoby si povedal... - Povedal som, že už nie som ich rabín.
Tak čo si?
Choď naspäť do chrámu a povedz...
Civilný poplach.
Hurikán Stanley prelomil prístavnú hrádzu v Biscayne Bay.
Vyhľadajte vyššie položené miesta.
SYNAGÓGA
- Zdravím. - Dobrý.
Nevedela som, komu volať. Čerpadlá zlyhávajú. Je tu priveľa vody.
Tóra.
Dobre.
Môžete...
Dobre.
- Zakryť. - Áno. Takto. Presne.
Nejako... Možno... Takto?
Môže byť.
- Myslím, že je to fajn. - Hej.
Musíme sa odtiaľto dostať.
Do mesta sa dovalí búrka.
- Opatrne. Pozor. - Do môjho či do vášho.
Z lejaka sa rýchlo stáva záplava.
Voda stúpa rabín sa vyberie do synagógy,
aby zachránil Tóru.
Rabín vyjde na ulicu,
keď okolo neho prechádza mäsiar Moishe na kanoe.
„Nastúpte si, rabín.“
- Čo vaše auto? - Hej.
Hladina rýchlo stúpa.
Ale rabín odmietne: „Dôverujem Pánovi. On ma zachráni.“
Hladina stúpa ďalej.
Len sa na to pozrite, rabín.
Teoreticky už tu asi nie som rabín.
Pozrite.
- Vidia nás? - Neviem.
Hej! Hej!
- Hej! Hej! - Tu dolu!
Hej! Čo urobíme?
Vyjdeme hore.
Rabín sa s Tórou snaží dostať vyššie,
keď sa pri ňom pristaví krajčír Benjamín na motorovom člne.
„Poďte, rabín. Musíme vás dostať preč.
Čochvíľa sa prelomí hrádza.“
Ale rabín ho pošle preč.
„Dôverujem v Tóru. Pán ma zachráni.“
Pomôžem vám, rabín.
Ocenil by som, keby ste ma
volali Marshall.
A hrádza sa naozaj prelomí.
Voda zaplavuje mesto a berie so sebou všetko, čo jej stojí v ceste.
Aj keď rabína unášajú vody, stále zviera Tóru.
Zachytí sa
na najvyšších konároch najvyššieho stromu...
...keď sa zrazu objaví helikoptéra.
Haló!
Cez megafón naňho zavolá vojak:
- Hej! - „Chyťte sa lana!“
Máte poslednú možnosť!“
Ale rabín trvá na tom, že Pán ho vyslobodí.
- Samozrejme, že sa utopí. - Hej!
Keďže bol zbožným človekom, dostane sa do neba a pýta sa:
„Pane, neochvejne som ti dôveroval.
Prečo si ma nezachránil pred tou potopou?“
No tak, rabín. Dokončite ho.
Boh sa otočí k rabínovi a hovorí:
„Poslal som ti dva člny a helikoptéru. Čo viac chceš?“
Teraz sme asi všetci bez domova, rabín.
Je mi to ľúto, Elijah.
Prekonali ste to.
Aj ty.
Som rada, že ste prežili.
To aj ja.
Rabín, vlastne ste nikdy neodpovedali na moju otázku.
A ktorá to bola, Alana? Máš ich toľko.
Ak nás Boh miluje, prečo nezasiahne? Prečo je tu toľko utrpenia?
Hej, prečo?
Mojžiš sa Boha spýtal na to isté.
„Prečo toľko utrpenia?
Ak si taký mocný, prečo ho nezastavíš?“
Dostal od Boha odpoveď?
Áno, dostal.
A akú?
V podstate to, že by mu to povedal, ale nepochopil by to,
pretože on je človek a Boh je Boh.
To je všetko? To je tá odpoveď?
Byť človekom? Áno, musí to tak byť.
Podľa mňa je odpoveď...
že je to na nás.
VENOVANÉ PAMIATKE KATHRYN KATESOVEJ 1948 - 2022
Preklad titulkov: Martina Mydliar